ЧИЧО СТОЯН

ГОСТЕНКА-ГОТОВАНКА

chitanka.info

Осата.

Зу, зу, зу!

Пчелата.

Кой е тука

и зузука?

Осата.

Аз, пчелице, аз —

ида къмто вас.

Пчелата.

Ти, осице, ти?

Как се тъй сети!

Осата.

Ей сегичка,

тъй самичка

седнала дома,

рекох си в ума:

Де да ида

да ги видя…

Пчелата.

Тъй ли? Бива —

да си жива!

Но кажи ми,

не лъжи ме,

обичая,

що го зная,

дет обичаш

да надничаш

към съдеца

със медеца,

да се радваш

и покрадваш

остави ли,

забрави ли?

Осата.

Зън-мън-зън

мън…

Пчелата.

Вън-вън! Вън-вън!…

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги